CELEX: C2006/326/175
Language: el
Date: 2006-12-30 00:00:00
Title: Υπόθεση F-134/06: Προσφυγή της 29ης Νοεμβρίου 2006 — Bordini κατά Επιτροπής

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/87
            
         Προσφυγή της 29ης Νοεμβρίου 2006 — Bordini κατά Επιτροπής
   (Υπόθεση F-134/06)
   (2006/C 326/175)
   Γλώσσα διαδικασίας: η γαλλική
   Διάδικοι
   
      Προσφεύγων: Giovanni Bordini (Dover, Ηνωμένο Βασίλειο) (εκπρόσωποι: L. Levi, C. Ronzi, I. Perego, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 25ης Ιανουαρίου 2006 με την οποία η αρμόδια για τους διορισμούς αρχή (ΑΔΑ) αρνήθηκε να αναγνωρίσει ότι ο προσφεύγων είναι κάτοικος Ηνωμένου Βασιλείου και κατά συνέπεια αρνήθηκε την εφαρμογή του διορθωτικού συντελεστή του Ηνωμένου Βασιλείου στη σύνταξή του·
            
         
               —
            
            
               να υποχρεώσει την καθής να καταβάλει, επί των ποσών που οφείλει κατά αναδρομική εφαρμογή του διορθωτικού συντελεστή του Ηνωμένου Βασιλείου στη σύνταξη του προσφεύγοντος από 1ης Απριλίου 2004, τόκους με το επιτόκιο που καθορίζει η Κεντρική Ευρωπαϊκή Τράπεζα για τις κύριες πράξεις ανατοκισμού που ισχύει για την οικεία περίοδο, αυξημένο κατά δύο μονάδες·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Με την προσφυγή του ο προσφεύγων υποστηρίζει πρώτον ότι η προσβαλλομένη απόφαση συνιστά παράβαση της υποχρέωσης αιτιολογήσεως στο μέτρο που είναι αόριστα διατυπωμένη ώστε είναι αδύνατο να γίνει αντιληπτός ο συλλογισμός στον οποίο στηρίζεται.
   Ο προσφεύγων επικαλείται επιπλέον παράβαση του άρθρου 82 του παλαιού Κώδικα Υπηρεσιακής Κατάστασης, παράβαση του άρθρου 20 του παραρτήματος XIII του νέου ΚΥΚ, πρόδηλη πλάνη εκτιμήσεως των πραγματικών περιστατικών που οδήγησαν σε νομική πλάνη, παραβίαση της αρχής της αναλογικότητας και παραβίαση του δικαιώματος στην ιδιωτική ζωή.
   Ο προσφεύγων υποστηρίζει τέλος ότι η Επιτροπή παρέβη το καθήκον μέριμνας και παραβίασε την αρχή της χρηστής διοίκησης.